《陆彦则索诗寄之四韵》
宋代·华镇

解官才喜此身轻，忍以冥搜损性情。疏懒旧来高叔夜，虚閒今日似渊明。

愿酬美意情虽切，强缀狂歌曲不成。应有朱侯偷笑我，壮年不解请长缨。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。